**Proces verbal**

**al sedintei ordinare a Consiliului Judetean Vrancea**

**din data de 15 martie 2021**

In data de 15 martie 2021, la sediul Consiliului Judetean Vrancea din Focsani,

b-dul Dimitrie Cantemir nr. 1, a avut loc sedinta ordinara a Consiliului Judetean Vrancea. Lucrarile sedintei au fost conduse de presedintele Consiliului Judetean Vrancea domnul Cătălin Toma.

**Președintele Consiliului Județean Vrancea, domnul Cătălin Toma** a deschis sedinta ordinara din 15 martie 2021, convocata prin Dispozitia nr.96 din 09.03.2021, cu îndeplinirea procedurilor legale în materie.

Locul sedintei a fost sediul consiliului judetean, cu prezenta fizica a alesilor judeteni, insa fara public, caracterul public al acesteia fiind asigurat prin publicarea minutei imediat dupa sedinta si prin transmiterea dezbaterilor online.

Cvorumul necesar pentru ca sedinta sa fie legal constituita a fost intrunit in urma apelului nominal, prezenti fiind 32 de consilieri judeteni din 32, si presedintele Consiliului Judetean Vrancea.

Presedintele consiliului judetean l-a rugat pe domnul vicepresedinte Marian Oprisan, care s-a asezat la prezidiu, sa-si ocupe locul in sala pentru a fi respectate regulile de prevenire a virusului COVID 19, insa acesta a refuzat, considerand ca este discriminatoriu ca doar un vicepresedinte sa ocupe locul la prezidiu, iar celalalt sa stea in sala.

Presedintele consiliului judetean a mentionat ca au fost indeplinite toate procedurile impuse de Codul Administrativ, proiectele înscrise pe ordinea de zi fiind insotite atat de rapoartele compartimentelor de specialitate, cat si de avizele comisiilor de specialitate, care au fost transmise prin posta electronica.

Apoi, in conformitate cu prevederile legale, a dat cuvântul secretarului general al judetului pentru a supune spre aprobare procesul-verbal al şedinţei extraordinare din data de 23 februarie 2021, acesta fiind aprobat in unanimitate, fara observatii.

Presedintele consiliului judetean a adus la cunostinta ca prin Încheierea din 28.01.2021 pronunţată de Tribunalul Vrancea-Secţia I civilă ramasa definitiva prin Decizia Curtii de Apel Galati, a fost validat mandatul de consilier judetean al doamnei Vraciu Dorina, de pe lista PNL. Doamna Raluca Dan, secretarul general al judetului, a prezentat procedura de depunere a juramantului, apoi doamna Vraciu Dorina a depus juramantul in plenul consiliului judetean.

S-a facut precizarea ca doamna Vraciu Dorina va putea participa la dezbateri in cunostinta de cauza intrucat a primit toate materialele sedintei, urmand a face parte din Comisia de specialitate nr. III –Juridica si administratie publica.

S-a trecut la prezentarea proiectelor de hotarare inscrise pe ordinea de zi a şedinţei:

1. „ Desemnarea unor consilieri județeni care vor face parte din Autoritatea Teritorială de Ordine Publică Vrancea”

2. „ Validarea componenței Autorității Teritoriale de Ordine Publică Vrancea”

3.„ Desemnarea unui reprezentant al Consiliului Județean Vrancea în Consiliul Consultativ al Inspectoratului Şcolar Județean Vrancea”

4.„ Desemnarea unui membru în comisia de numărare și validare a votului pentru mandatul 2020-2024”

5.„ Modificarea componentei comisiilor de specialitate ale Consiliului Judeţean Vrancea pentru mandatul 2020-2024”

6. „ Aprobarea emiterii avizului consultativ pentru Planul anual de acțiune privind serviciile sociale administrate de Consiliul Local Țifești, Consiliul Local Homocea, Consiliul Local Vrâncioaia, Consiliul Local Câmpuri, Consiliul Local Dumbrăveni și finanțate din bugetul local al U.A.T.Țifești, U.A.T.Homocea, U.A.T.Vrâncioaia, U.A.T.Câmpuri și U.A.T.Dumbrăveni pentru anul 2021”

7. „ Aprobarea emiterii avizului consultativ pentru Planul anual de acțiune privind serviciile sociale administrate de Consiliul Local Gugești, Consiliul Local Jariștea, Consiliul Local Jitia, Consiliul Local Răstoaca, Primăria Oraș Panciu, Consiliul Local Cârligele, Consiliul Local Spulber și finanțate din bugetul local al U.A.T.Gugești, U.A.T.Jariștea, U.A.T.Jitia, U.A.T.Răstoaca, Primăria Oraș Panciu, U.A.T. Cârligele, U.A.T.Spulber pentru anul 2021”

 8. „ Stabilirea pretului mediu pentru tona de masa verde obtinuta de pe suprafetele cu pajiste permanenta din Judetul Vrancea, pe anul 2021”

9. „ Aprobarea Regulamentului de funcționare a Ariei naturale de interes local Crâng Petrești”

10. „ Aprobarea numărului de autoturisme necesare desfășurării activităților specifice, de către instituțiile din subordinea Consiliului Județean Vrancea”

11. „ Aprobarea tarifului pentru eliberarea licenței de traseu pentru fiecare vehicul necesar efectuării traseului, pentru eliberarea unui duplicat al licenței de traseu ocazionată de pierderea, sustragerea sau deteriorarea celei eliberate și pentru înlocuirea licenței de traseu ocazionată de schimbarea denumirii operatorului de transport sau a adresei sediului social, în vederea efectuării transportului public județean de persoane prin curse regulate”

12. „ Aprobarea Studiului de oportunitate, Regulamentului serviciului de salubrizare, Caietului de sarcini, Documentatiei de atribuire si a Contractului cadru pentru delegarea gestiunii serviciului de operare si management a Centrului de Management Integrat al Deseurilor Haret si a Statiilor de transfer pentru deseurile municipale si deseurile similare Focsani, Adjud, Vidra, Gugesti „

13. „ Solicitarea transmiterii construcțiilor-garaje situate în Municipiul Focșani, str. Cuza-Vodă, nr. 8, judetul Vrancea din domeniul public al statului și administrarea Tribunalului Vrancea în domeniul public al județului Vrancea”

14. “ Aprobarea solicitării de transmitere a imobilului Corp A (P+6) 278 mp-Palat administrativ-sediul Consiliului Județean Vrancea și terenul aferent acestuia -619 mp, situat în B-dul Dimitrie Cantemir nr.1, Municipiul Focșani, județul Vrancea, din domeniul public al statului și administrarea Ministerului Afacerilor Interne -Instituția Prefectului Județul Vrancea, în domeniul public al Județului Vrancea”

15. „ Actualizarea și însușirea inventarului bunurilor care aparţin domeniului privat al judeţului Vrancea”

16. “ Transmiterea imobilului teren şi clădiri "Centrul de plasament" identificat în Tarla 8 Parcela 306, din domeniul public al judeţului Vrancea în domeniul public al comunei Dumitrești”

17. „ Retragerea dreptului de administrare a Serviciului de Ambulanță Județean Vrancea asupra imobilului „Punct de Ambulanță Vidra” și transmiterea dreptului de administrare către Spitalul „N.N Săveanu” Vidra”

18. „ Retragerea dreptului de administrare asupra suprafețelor deținute în imobilul Centrul Şcolar pentru Educaţie Incluzivă "Elena Doamna" - C5 C6, C7 de către Instituția Prefectului – Județul Vrancea, Consiliul Local al Municipiului Focșani și Serviciul Public Comunitar Judetean de Evidenta a Persoanelor Vrancea, pe durata derularii proiectului “Reabilitare energetică şi lucrări conexe corpurile C5, C6 si C7” - Str. Cuza Vodă nr. 56, Focsani, jud. Vrancea”

19. „ Declararea de uz și interes public județean a unor imobile în vederea atestării apartenenței acestora la inventarul bunurilor aflate în domeniul public al Județului Vrancea”

20. „ Asigurarea contribuției proprii, a cheltuielilor neeligibile, a costurilor de sustenabilitate, desemnarea persoanei împuternicite să semneze cererea și convenția de finanțare aferent Programului de Interes Național (PIN) 2018: “Înființarea de servicii sociale de tip centre de zi, centre respiro/centre de criză și locuințe protejate în vederea dezinstituționalizării persoanelor cu dizabilități aflate în instituții de tip vechi și pentru prevenirea instituționalizării persoanelor cu dizabilități din comunitate”, prin înființarea unui Centru Respiro pentru Adulți în Orașul Odobești, Județul Vrancea”

21. „ Aprobarea documentației la faza Notă conceptuală şi Temă de proiectare pentru obiectivul de investiţii „Reabilitare pod din beton armat pe DJ 205C peste pârâul Mera, comuna Cârligele, km. 5+865”

22. “ Aprobarea documentației tehnico- economice, la faza: Expertiza tehnica, Studii de teren (studiu geotehnic, studiu hidrologic ), Documentație de Avizare a Lucrărilor de Intervenție - D.A.L.I şi a indicatorilor tehnico-economici pentru obiectivul de investiții „Reabilitare pod din beton armat pe DJ205C peste pârâul Mera, comuna Cârligele, km.5+865, judetul Vrancea ”

23. „ Aprobarea valorii actualizate a proiectului Consolidare, restaurare şi punere în valoare - Muzeul Vrancei – clădirea Tribunalului Judeţean cod LMI VN -II-m – A-06417 şi a cheltuielilor legate de proiect”

24. „ Actualizarea indicatorilor tehnico-economici după elaborarea documentatiei tehnico-economice la faza de Proiect tehnic de executie si inceperea efectiva a lucrarilor de consolidare pentru obiectivul de investitie "Consolidare, restaurarea si punere in valoare - Muzeul Vrancei" - Cladirea "Tribunalul Judetean cod LMI VN-II-m-A-06417" Str. Cuza Voda nr. 8, Focșani”

25. „Transmiterea în folosință gratuită către Universitatea „Alexandru Ioan Cuza” din Iași, pe o perioada de 10 ani, a suprafetei construite de 1130,23 mp și a unei suprafețe de teren de 1288,5 mp din imobilul Sediul Consiliul Judeţean - Prefectura Putna, aflat în domeniul public al județului Vrancea, situat în Municipiul Focșani, strada Republicii nr. 71”

26. „ Transmiterea în folosință gratuită către Universitatea din București, pe o perioada de 10 ani, a unei suprafețe construi te de 1205,76 mp și a unei suprafețe de teren de 1288,5 mp din imobilul Sediul Consiliul Judeţean - Prefectura Putna, aflat în domeniul public al județului Vrancea, situat în Municipiul Focșani, strada Republicii nr. 71”

Presedintele consiliului judetean a propus suplimentarea ordinii de zi cu inca doua proiecte de hotarari, motivat de faptul ca la sedinta ordinara din 11 februarie 2021 unul dintre acestea a fost amanat, iar pentru celalalt, definitivarea documentele anexă a fost facuta dupa convocarea consiliului judetean in sedinta:

27. “ Aprobarea Notei conceptuale si a Temei de proiectare pentru obiectivul de investiţii "Rețea inteligentă de iluminat public a drumurilor județene" – Județul Vrancea”

28. „ Aprobarea documentației la faza Studiu de Fezabilitate şi a indicatorilor tehnico-economici pentru obiectivul de investiție ,,Spitalul Judeţean de Urgenţă Focşani - judeţul Vrancea”

A mai precizat ca si aceste doua proiecte au parcurs etapele impuse de Codul Administrativ, avand rapoartele si avizele cerute de lege.

**Domnul consilier judetean Guguianu Constantin** a propus ca proiectele de hotarare de la punctele 25 si 26 sa fie scoase de pe ordinea de zi pentru a fi introduse in dezbatere publica pentru a afla părerea cetatenilor cu privire la destinatia imobilului Prefectura Putna.

**Domnul consilier judetean Raducanu Catalin** a amintit despre solicitarea facuta managerului Spitalului Judetean Sfântul Pantelimon Focsani de a prezenta un raport referitor la modul in care au fost cheltuiti banii primiti de la Consiliul Judetean Vrancea.

**Presedintele Consiliului Judetean Vrancea Catalin Toma** a precizat ca va retransmite invitatia catre managerul spitalului judetean. Referitor la propunerea domnului consilier judetean Guguianu a mentionat ca, potrivit dispozitiilor Codului Administrativ, initiatorul este cel care poate retrage anumite proiecte de pe ordinea de zi si prin urmare nu va face acest lucru.

Dupa aceste precizari, a fost supus la vot proiectul ordinii de zi in integralitatea sa, fiind adoptat cu majoritate de voturi, respectiv 18 voturi „pentru” (Toma Catalin, Alexe Vasile, Bălosu Cristinel, Carabă Ionel, Cel-Mare Ionel, Crețu Adrian-Vasile, Epure Ion, Lazăr Dorel, Lepădatu Mihăiță, Marchitan Gabriela-Daniela, Matei Claudiu, Nedelcu Florin, Săpunaru Dorina, Stroie Gheorghe, Toader Constantin, Vasilache Florin Jan, Vraciu Dorina, Zamfirescu Valerică) si 15 voturi „ impotriva” ( Bălan Doru-Geany, Blîndu Nicușor, Cristian Dănuț, Ghețu Cătălin, Guguianu Constantin, Marin Laurențiu-Daniel, Marin Vasile, Micu Ioan, Melinte Vasile, Munteanu Ludmila-Gianina, Necula Ionel-Gabriel, Onia Cristian, Oprișan Marian, Răducanu Aurelian-Cătălin, Tărlungeanu Adelina-Petronela).

Presedintele consiliului judetean a mai precizat ca la niciunul dintre proiectele propuse spre dezbatere nu au fost depuse amendamente la secretarul general al judetului. Totodata a reamintit consilierilor judeteni ca au obligaţia sa nu participe la adoptarea proiectelor de hotarari in care ar putea fi in conflict de interese.

Ulterior, s-a trecut la dezbaterea proiectelor de hotarari.

**La punctul 1** proiectul privind „ Desemnarea unor consilieri județeni care vor face parte din Autoritatea Teritorială de Ordine Publică Vrancea”.

Domnul presedinte Catalin Toma a solicitat liderilor de grup sa faca propuneri, fiind astfel propusi din partea PSD domnul Raducanu Catalin, iar din partea Grupului PNL-USR- Plus domnii Nedelcu Florin, Lazar Dorel, Stroie Gheorghe, Epure Ion si doamna Sapunaru Dorina.

Apoi, a adresat rugamintea candidatilor propusi care nu doresc sa fie trecuti pe buletinul de vot sa isi exprime in mod expres dorinta in acest sens.

Domnul presedinte al Consiliului Judetean Vrancea Catalin Toma a solicitat secretariatului tehnic sa completeze buletinele de vot cu persoanele nominalizate si a supus dezbaterii proiectul de hotarare inscris la pozitia 3 pe ordinea de zi, intrucat primele doua proiecte de hotarari priveau componenta ATOP. Propunerea a fost adoptata in unanimitate.

La punctul 3 proiectul privind „ Desemnarea unui reprezentant al Consiliului Județean Vrancea în Consiliul Consultativ al Inspectoratului Şcolar Județean Vrancea”.

**Domnul presedinte Catalin Toma** a solicitat liderilor de grup sa faca propuneri, fiind astfel propusi din partea PSD domnul Raducanu Catalin, iar din partea Grupului PNL-USR-PLUS domnul Lepadatu Mihaita. A fost solicitat secretariatului tehnic sa completeze buletinele de vot cu persoanele nominalizate care si-au dat acceptul in acest sens. A fost apoi supusa aprobarii propunerea de a se trece la urmatorul proiect de pe ordinea de zi pana in momentul in care se va putea vota. Propunerea a fost adoptata in unanimitate.

**La punctul 4** proiectul privind „ Desemnarea unui membru în comisia de numărare și validare a votului pentru mandatul 2020-2024”.

Presedintele consiliului judetean a reamintit ca in prima sedinta a consiliului judetean s-a stabilit o anumita configuratie a acestei comisii, iar din acest motiv persoana care va fi inlocuita va fi din cadrul grupului PNL-USR-PLUS. In aceste conditii, din partea grupului PNL-USR-PLUS a fost propus domnul Stroie Gheorghe. Propunerea a fost aprobata cu unanimitate de voturi.

**Fiind supus votului,** p**roiectul de hotarare a fost adoptat in unanimitate.**

**La punctul 5** proiectul privind „ Modificarea componentei comisiilor de specialitate ale Consiliului Judeţean Vrancea pentru mandatul 2020-2024”.

Amintinnd ca de la inceputul mandatului componenta comisiilor de specialitate a suferit modificari si avand in vedere ca aceste comisii fac obiectul unei hotarari a consiliului judetean, presedintele consiliului judetean a supus aprobarea componentei comisiilor de specialitate prin vot dechis.

**Fiind supus votului,** p**roiectul de hotarare a fost adoptat in unanimitate.**

**La punctul 6** proiectul privind „ Aprobarea emiterii avizului consultativ pentru Planul anual de acțiune privind serviciile sociale administrate de Consiliul Local Țifești, Consiliul Local Homocea, Consiliul Local Vrâncioaia, Consiliul Local Câmpuri, Consiliul Local Dumbrăveni și finanțate din bugetul local al U.A.T.Țifești, U.A.T.Homocea, U.A.T.Vrâncioaia, U.A.T.Câmpuri și U.A.T.Dumbrăveni pentru anul 2021”.

**Fiind supus votului,** p**roiectul de hotarare a fost adoptat in unanimitate.**

**La punctul 7** proiectul privind „ Aprobarea emiterii avizului consultativ pentru Planul anual de acțiune privind serviciile sociale administrate de Consiliul Local Gugești, Consiliul Local Jariștea, Consiliul Local Jitia, Consiliul Local Răstoaca, Primăria Oraș Panciu, Consiliul Local Cârligele, Consiliul Local Spulber și finanțate din bugetul local al U.A.T.Gugești, U.A.T.Jariștea, U.A.T.Jitia, U.A.T.Răstoaca, Primăria Oraș Panciu, U.A.T. Cârligele, U.A.T.Spulber pentru anul 2021”.

**Fiind supus votului,** p**roiectul de hotarare a fost adoptat in unanimitate.**

**La punctul 8** proiectul privind „ Stabilirea pretului mediu pentru tona de masa verde obtinuta de pe suprafetele cu pajiste permanenta din Judetul Vrancea, pe anul 2021”

**Fiind supus votului,** p**roiectul de hotarare a fost adoptat in unanimitate.**

**La punctul 9** proiectul privind „ Aprobarea Regulamentului de funcționare a Ariei naturale de interes local Crâng Petrești” .

**Domnul consilier judetean Marin Vasile** a propus ca la capitolul “Sanctiuni” din regulament sa fie trecuta sintagma “Constatarea contravențiilor şi aplicarea sancţiunilor se fac de către **organele de politie si jandarmerie care au competenta teritoriala” .**

**Doamna secretar general al judetului** a precizat ca referitor la competenta teritoriala a sectiilor de politie competente a fost consultat Inspectoratul Judetean de Politie, dar ca regulamentul poate fi modificat si potrivit propunerii formulate.

**Presedintele consiliului judetean** a supus la vot amendamentul formulat, acesta fiind aprobat in unanimitate.

**Fiind supus votului,** p**roiectul de hotarare a fost adoptat in unanimitate.**

**La punctul 10** proiectul privind „ Aprobarea numărului de autoturisme necesare desfășurării activităților specifice, de către instituțiile din subordinea Consiliului Județean Vrancea”.

**Domnul consilier judetean Catalin Raducanu** a precizat ca este reprezentant al Consiliului Judetean Vrancea in Consiliul de administratie al Centrului de la Maicanesti si a dorit sa stie motivul pentru care Centrul de la Mihalceni a solicitat un autoturism.

**Domnul director al Directiei Administrarea patrimoniului public si privat Viorel Catana** a precizat ca nu a cerut o justificare a solicitarilor primite si ca doar s-a conformat acestora.

**Presedintele consiliului judetean**  a mentionat ca prin acest proiect de hotarare doar se aproba numarul de autoturisme pentru fiecare beneficiar.

**Fiind supus votului,** p**roiectul de hotarare a fost adoptat cu 32 de voturi “pentru” si o abtinere (Raducanu Catalin).**

**La punctul 11** proiectul privind „ Aprobarea tarifului pentru eliberarea licenței de traseu pentru fiecare vehicul necesar efectuării traseului, pentru eliberarea unui duplicat al licenței de traseu ocazionată de pierderea, sustragerea sau deteriorarea celei eliberate și pentru înlocuirea licenței de traseu ocazionată de schimbarea denumirii operatorului de transport sau a adresei sediului social, în vederea efectuării transportului public județean de persoane prin curse regulate”.

**Fiind supus votului,** p**roiectul de hotarare a fost adoptat in unanimitate.**

**La punctul 12** proiectul privind „ Aprobarea Studiului de oportunitate, Regulamentului serviciului de salubrizare, Caietului de sarcini, Documentatiei de atribuire si a Contractului cadru pentru delegarea gestiunii serviciului de operare si management a Centrului de Management Integrat al Deseurilor Haret si a Statiilor de transfer pentru deseurile municipale si deseurile similare Focsani, Adjud, Vidra, Gugesti „.

**Fiind supus votului,** p**roiectul de hotarare a fost adoptat in unanimitate.**

**La punctul 13** proiectul privind „ Solicitarea transmiterii construcțiilor-garaje situate în Municipiul Focșani, str. Cuza-Vodă, nr. 8, judetul Vrancea din domeniul public al statului și administrarea Tribunalului Vrancea în domeniul public al județului Vrancea”.

**Fiind supus votului,** p**roiectul de hotarare a fost adoptat in unanimitate.**

**La punctul 14** proiectul privind “Aprobarea solicitării de transmitere a imobilului Corp A (P+6) 278 mp-Palat administrativ-sediul Consiliului Județean Vrancea și terenul aferent acestuia -619 mp, situat în B-dul Dimitrie Cantemir nr.1, Municipiul Focșani, județul Vrancea, din domeniul public al statului și administrarea Ministerului Afacerilor Interne -Instituția Prefectului Județul Vrancea, în domeniul public al Județului Vrancea”.

**Fiind supus votului, proiectul de hotarare a fost adoptat in unanimitate.**

**La punctul 15** proiectul privind „ Actualizarea și însușirea inventarului bunurilor care aparţin domeniului privat al judeţului Vrancea”.

**Fiind supus votului,** p**roiectul de hotarare a fost adoptat in unanimitate.**

**La punctul 16** proiectul privind “Transmiterea imobilului teren şi clădiri "Centrul de plasament" identificat în Tarla 8 Parcela 306, din domeniul public al judeţului Vrancea în domeniul public al comunei Dumitrești”.

**Domnul vicepresedinte al Consiliului Judetean Vrancea Marian Oprisan** a amintit ca acest proiect a fost initiat si in legislatura trecuta, dar ca nu a fost adoptat intrucat s-a lovit de opozitia consilierilor judeteni PNL.

**Fiind supus votului,** p**roiectul de hotarare a fost adoptat in unanimitate.**

**La punctul 17** proiectul privind „Retragerea dreptului de administrare a Serviciului de Ambulanță Județean Vrancea asupra imobilului „Punct de Ambulanță Vidra” și transmiterea dreptului de administrare către Spitalul „N.N Săveanu” Vidra” .

**Fiind supus votului,** p**roiectul de hotarare a fost adoptat in unanimitate.**

**La punctul 18** proiectul privind „ Retragerea dreptului de administrare asupra suprafețelor deținute în imobilul Centrul Şcolar pentru Educaţie Incluzivă "Elena Doamna" - C5 C6, C7 de către Instituția Prefectului – Județul Vrancea, Consiliul Local al Municipiului Focșani și Serviciul Public Comunitar Judetean de Evidenta a Persoanelor Vrancea, pe durata derularii proiectului “Reabilitare energetică şi lucrări conexe corpurile C5, C6 si C7” - Str. Cuza Vodă nr. 56, Focsani, jud. Vrancea”.

**Domnul vicepresedinte Marian Oprisan** a precizat ca spatiile in care au functionat aceste servicii vor fi reabilitate prin fonduri europene accesate de consiliul judetean.

**Fiind supus votului, proiectul de hotarare a fost adoptat in unanimitate.**

**La punctul 19**  proiectul privind „ Declararea de uz și interes public județean a unor imobile în vederea atestării apartenenței acestora la inventarul bunurilor aflate în domeniul public al Județului Vrancea”.

**Fiind supus votului,** p**roiectul de hotarare a fost adoptat in unanimitate.**

**La punctul 20**  proiectul privind „ Asigurarea contribuției proprii, a cheltuielilor neeligibile, a costurilor de sustenabilitate, desemnarea persoanei împuternicite să semneze cererea și convenția de finanțare aferent Programului de Interes Național (PIN) 2018: “Înființarea de servicii sociale de tip centre de zi, centre respiro/centre de criză și locuințe protejate în vederea dezinstituționalizării persoanelor cu dizabilități aflate în instituții de tip vechi și pentru prevenirea instituționalizării persoanelor cu dizabilități din comunitate”, prin înființarea unui Centru Respiro pentru Adulți în Orașul Odobești, Județul Vrancea”.

**Fiind supus votului, proiectul de hotarare a fost adoptat in unanimitate.**

**La punctul 21** proiectul privind „ Aprobarea documentației la faza Notă conceptuală şi Temă de proiectare pentru obiectivul de investiţii „Reabilitare pod din beton armat pe DJ 205C peste pârâul Mera, comuna Cârligele, km. 5+865”.

 **Fiind supus votului,** **proiectul de hotarare a fost adoptat in unanimitate.**

**La punctul 22**  proiectul privind “ Aprobarea documentației tehnico- economice, la faza: Expertiza tehnica, Studii de teren (studiu geotehnic, studiu hidrologic), Documentație de Avizare a Lucrărilor de Intervenție - D.A.L.I şi a indicatorilor tehnico-economici pentru obiectivul de investiții „Reabilitare pod din beton armat pe DJ205C peste pârâul Mera, comuna Cârligele, km.5+865, judetul Vrancea ”.

**Fiind supus votului,** **proiectul de hotarare a fost adoptat in unanimitate.**

**La punctul 23** proiectul privind„ Aprobarea valorii actualizate a proiectului Consolidare, restaurare şi punere în valoare - Muzeul Vrancei – Clădirea Tribunalului Judeţean cod LMI VN -II-m – A-06417 şi a cheltuielilor legate de proiect”.

**Domnul vicepresedinte Marian Oprisan** a amintit ca in administratia PSD mai multe cladiri de patrimoniu au fost reabilitate asa cum se va intampla si cu cladirea Tribunalului Vrancea.

**Fiind supus votului,** p**roiectul de hotarare a fost adoptat in unanimitate.**

**La punctul 24**  proiectul privind „ Actualizarea indicatorilor tehnico-economici după elaborarea documentatiei tehnico-economice la faza de Proiect tehnic de executie si inceperea efectiva a lucrarilor de consolidare pentru obiectivul de investitie "Consolidare, restaurarea si punere in valoare - Muzeul Vrancei" - Cladirea "Tribunalul Judetean cod LMI VN-II-m-A-06417" Str. Cuza Voda nr. 8, Focșani”

**Domnul consilier judetean Guguianu Constantin** a dorit sa stie daca dupa finalizarea lucrarilor de restaurare se va initia un nou proiect de hotarare privind atribuirea cladirii in mod gratuit unor anumite institutii.

**Presedintele Consiliului Judetean Vrancea domnul Catalin Toma** a precizat ca se va respecta graficul si solutiile pe care le-au dat cei care au initiat proiectul de hotarare in cauza.

**Fiind supus votului,** p**roiectul de hotarare a fost adoptat in unanimitate.**

**La punctul 25** proiectul privind „Transmiterea în folosință gratuită către Universitatea „Alexandru Ioan Cuza” din Iași, pe o perioada de 10 ani, a suprafetei construite de 1130,23 mp și a unei suprafețe de teren de 1288,5 mp din imobilul Sediul Consiliul Judeţean - Prefectura Putna, aflat în domeniul public al județului Vrancea, situat în Municipiul Focșani, strada Republicii nr. 71”.

**Domnul consilier judetean Catalin Raducanu** a intrebat daca reprezentantii celor doua institutii de invatamant sunt in sala pentru a raspunde la cateva intrebari. Cum acestia nu au fost prezenti, domnul consilier a amintit ca in planul de studii propus de Universitatea din Iasi este prevazut invatamantul la distanta si prin urmare nu vede utilitatea transmiterii imobilului. Mai doreste sa stie daca Universitatea va presta servicii gratuite catre studentii din judetul Vrancea sau daca cei care vor studia aici vor plati taxa.

**Domnul presedinte al consiliului judetean** a precizat ca la aceasta intrebare aparatul tehnic va raspunde in scris.

**Domnul consilier judetean Caraba Ionel** a mentionat ca desi a absolvit Facultatea la Iasi si stie ce costuri implica acest lucru, a fost si a studiat cladirea Prefecturii Putna si a constatat ca sunt doar 2 sali mai spatioase, restul nefiind utilizabile pentru cursuri. A mentionat ca ar trebui sa se gaseasca un alt spatiu pentru aceasta destinatie si a precizat ca se va abtine de la a vota acest proiect de hotarare.

**Domnul vicepresedinte Marian Oprisan** a amintit ca timp de 12 ani s-a lucrat pentru reabilitarea acestui imobil. Avand in vedere valoarea cladirii, a apreciat ca aceasta nu se preteaza a fi sediul unei institutii de invatamant. Din dezbaterea publica care s-a facut in anii trecuti, majoritatea cetatenilor a optat ca aici sa isi aiba sediul un Palat al culturii sau un Palat al copiilor. A precizat ca atribuirea acestui imobil catre cele doua universitati nu a fost in dezbatere publica. Totodata a propus ca spatiul din complexul de cladiri de pe strada Alecu Sihleanu sa fie folosit cu acest scop sau sa se acceseze fonduri pentru a se construi un campus universitar. A mai mentionat ca studentii celor doua universitati care vor studia la Focsani vor achita taxe de scolarizare si nu vor avea burse. A apreciat ca este cazul ca tinerii sa plece de acasa si sa studieze in alte orase, in medii universitare. In concluzie, a reamintit ca aceste doua proiecte de hotarare trebuiau scoase de pe ordinea de zi si supuse dezbaterii publice sau chiar unui referendum.

 **Domnul presedinte Catalin Toma** a precizat ca ar trebui sa existe mai multa incredere in tinerii din judetul Vrancea si a amintit ca cele doua universitati isi vor plati cheltuielile. A mai mentionat ca sustine deschiderea judetului Vrancea catre mediul universitar si aminteste ca Focsani este un oras important care ar fi putut fi capitala tarii, ca este orasul unde a inceput Unirea si ca in anii 1900 a fost achizitionat un spatiu in Bucuresti destinat studentilor vranceni.

**Domnul consilier judetean Lazar Dorel** a precizat ca este multumit de ideea deschiderii unui centru universitar la Focsani si ca vrancenii vor avea doar de castigat din acest lucru, atat din punct de vedere cultural, cat si economic.

**Domnul consilier judetean Guguianu Constantin** a precizat ca sustine infiintarea unui Palat al culturii la Focsani pentru ca tinerii din Vrancea sa cunoasca istoria si patrimoniul cultural al judetului. Totodata a mentionat ca nu i se pare normal ca tinerii sa plateasca taxe si ca trebuia ca cele doua proiecte sa fie supuse dezbaterii publice.A mai mentionat ca trebuia organizata o licitatie pentru ca si alte universitati din tara sa aiba posibilitatea de a veni la Focsani.

**Domnul consilier judetean Melinte Vasile** a amintit ca in Focsani a mai functionat o facultate care in momentul in care a parasit spatiul a lasat cladirea in paragina. A dorit sa stie cine va suporta renovarea cladirii dupa ce vor trece cei 10 ani si a dorit sa fie stipulate in mod clar in contractele de comodat aceste clauze.

**Domnul presedinte Catalin Toma** a precizat ca legea va fi respectata si ca orice interventie asupra imobilului va fi facuta cu acordul proprietarului.

**Domnul vicepresedinte Ionel Cel- Mare** aminteste ca in complexul de pe strada Sihleanu sunt doar dormitoare, camerele fiind foarte mici si neadecvate desfasurarii cursurilor. In momentul in care Cladirea Tribunalului Vrancea, care este acum in reabilitare, va fi pretabila pentru desfasurarea de activitati didactice, se va face o relocare.

**Domnul consilier judetean Zamfirescu Valerica** a mentionat ca nu intelege de ce exista o opozitie in a se face un centru universitar la Focsani, avand in vedere cheltuielile mari pe care le are un student la Bucuresti sau la Iasi.

**Domnul vicepresedinte Marian Oprisan** a subliniat ca sustine invatamantul universitar, dar ca nu doreste ca in imobilul Prefectura Putna sa fie sediul celor doua universitati. Propune accesarea unor fonduri europene pentru construirea unui campus universitar nou.

**Domnul presedinte Catalin Toma** a sintetizat discutiile,constatand ca se doreste un centru universitar la Focsani, dar nu in imobilul Prefectura Putna si a supus la vot proiectul de hotarare dezbatut.

**Proiectul de hotarare a fost adoptat cu** 17 voturi „pentru” (Toma Catalin, Alexe Vasile, Bălosu Cristinel, Cel-Mare Ionel, Crețu Adrian-Vasile, Epure Ion, Lazăr Dorel, Lepădatu Mihăiță, Marchitan Gabriela-Daniela, Matei Claudiu, Nedelcu Florin, Săpunaru Dorina, Stroie Gheorghe, Toader Constantin, Vasilache Florin Jan, Vraciu Dorina, Zamfirescu Valerică), 15 voturi „ impotriva” ( Bălan Doru-Geany, Blîndu Nicușor, Cristian Dănuț, Ghețu Cătălin, Guguianu Constantin, Marin Laurențiu-Daniel, Marin Vasile, Micu Ioan, Melinte Vasile, Munteanu Ludmila-Gianina, Necula Ionel-Gabriel, Onia Cristian, Oprișan Marian, Răducanu Aurelian-Cătălin, Tărlungeanu Adelina-Petronela) si o abtinere (Carabă Ionel).

**La punctul 26** proiectul privind „ Transmiterea în folosință gratuită către Universitatea din București, pe o perioada de 10 ani, a unei suprafețe construi te de 1205,76 mp și a unei suprafețe de teren de 1288,5 mp din imobilul Sediul Consiliul Judeţean - Prefectura Putna, aflat în domeniul public al județului Vrancea, situat în Municipiul Focșani, strada Republicii nr. 71”.

**Domnul consilier judetean Raducanu Catalin** a dorit sa stie daca Universitatea Bucuresti a fost de acord cu impartirea spatiului facuta de Consiliul Judetean Vrancea. A mai ridicat problema locurilor de parcare, amintind ca imobilul nu dispune de spatiu in acest sens.

**Domnul presedinte Catalin Toma** a precizat ca se poate adapta programul “Vinerea verde” si in cazul studentilor vranceni si aminteste ca nici cladirea Tribunalului Vrancea nu dispune de locuri de parcare.

**Fiind supus votului,** **proiectul de hotarare a fost adoptat cu** 17 voturi „pentru” (Toma Catalin, Alexe Vasile, Bălosu Cristinel, Cel-Mare Ionel, Crețu Adrian-Vasile, Epure Ion, Lazăr Dorel, Lepădatu Mihăiță, Marchitan Gabriela-Daniela, Matei Claudiu, Nedelcu Florin, Săpunaru Dorina, Stroie Gheorghe, Toader Constantin, Vasilache Florin Jan, Vraciu Dorina, Zamfirescu Valerică), 15 voturi „ impotriva” ( Bălan Doru-Geany, Blîndu Nicușor, Cristian Dănuț, Ghețu Cătălin, Guguianu Constantin, Marin Laurențiu-Daniel, Marin Vasile, Micu Ioan, Melinte Vasile, Munteanu Ludmila-Gianina, Necula Ionel-Gabriel, Onia Cristian, Oprișan Marian, Răducanu Aurelian-Cătălin, Tărlungeanu Adelina-Petronela) si o abtinere (Carabă Ionel).

**La punctul 27 proiectul privind** “Aprobarea Notei conceptuale si a Temei de proiectare pentru obiectivul de investiţii "Rețea inteligentă de iluminat public a drumurilor județene" – Județul Vrancea”.

**Domnul vicepresedinte Marian Oprisan** l-a felicitat pe domnul presedinte Catalin Toma pentru initierea acestui proiect.

**Domnul consilier judetean Guguianu Constantin** a apreciat promovarea acestui proiect si a recomandat finalizarea tuturor proiectelor de investitie incepute in mandatul trecut, in special cele referitoare la drumurile judetene.

**Domnul presedinte Catalin Toma** a transmis asigurari ca din cei 789 km de drum judetean, 290 km sunt reabilitati, urmand ca in perioada viitoare sa ridice procentul acestora la 50%.

**Fiind supus votului,** p**roiectul de hotarare a fost adoptat in unanimitate.**

**La punctul 28 proiectul privind** „ Aprobarea documentației la faza Studiu de Fezabilitate şi a indicatorilor tehnico-economici pentru obiectivul de investiție ,,Spitalul Judeţean de Urgenţă Focşani - judeţul Vrancea”.

**Domnul presedinte Catalin Toma** a mentionat ca echipa de proiectanti ai studiului de fezabilitate e prezenta online pentru a raspunde la eventualele intrebari.

**Domnul vicepresedinte Marian Oprisan** a mentionat ca este mandru ca la Focsani se va construi primul spital dupa 30 de ani, proiect inceput in legislatura anterioara.

**Domnul consilier judetean Onia Cristian** a atras atentia ca va fi nevoie de un numar mai mare de personal medical pentru a putea deservi toate sectiile prevazute in proiectul spitalului pentru ca acesta sa fie functional.

**Domnul presedinte Catalin Toma** a precizat ca este de acord cu problema ridicata de domnul consilier judetean Onia si ca aceasta va fi luata in considerare. Mai mult, a adaugat ca are in vedere si construirea unor locuinte pentru medici, pentru a le oferi acestora mai multe facilitati.

**Domnul arhitect Silviu Popaescu,** din echipa de proiectanti, a intervenit si a mentionat ca proiectul a fost elaborat in baza temei de proiectare, solutiile adoptate in proiect fiind discutate cu reprezentanti ai Spitalului Judetean si ai DSP-ului.

**Doamna arhitect Aurelia Stan** a precizat ca spitalul a fost proiectat pentru a functiona peste cativa ani, cand va fi automatizat si digitalizat, si prin urmare multe din activitatile personalului medical si administrativ vor fi preluate de sisteme digitale IT.

**Fiind supus votului,** p**roiectul de hotarare a fost adoptat in unanimitate.**

**S-a revenit la punctul 1** la proiectul de hotarare privind „ Desemnarea unor consilieri județeni care vor face parte din Autoritatea Teritorială de Ordine Publică Vrancea”.

A fost explicata procedura de vot si s-a trecut la votarea consilierilor județeni care vor face parte din Autoritatea Teritorială de Ordine Publică Vrancea.

Domnul Cretu Adrian a dat citire procesului - verbal al comisiei de numarare si validare a voturilor, consemnandu-se ca domnii Nedelcu Florin si Lazar Dorel au obtinut cate 26 de voturi fiecare, domnii Stroie Gheorghe si Raducanu Catalin au obtinut 25 voturi fiecare, domnul Epure Ion a obtinut 24 voturi, iar doamna Sapunaru Dorina 24 de voturi.

**Fiind supus votului plenului consiliului judetean, proiectul de hotarare a fost adoptat in unanimitate.**

S-a revenit la punctul 2 la proiectul privind „Validarea componenței Autorității Teritoriale de Ordine Publică Vrancea”.

**Fiind supus votului plenului consiliului judetean, proiectul de hotarare a fost adoptat in unanimitate.**

**S-a revenit la punctul 3** la proiectul privind „ Desemnarea unui reprezentant al Consiliului Județean Vrancea în Consiliul Consultativ al Inspectoratului Şcolar Județean Vrancea” .

A fost explicata procedura de vot si s-a trecut la desemnarea consilierului județean care sa faca parte din Consiliul Consultativ al Inspectoratului Şcolar Județean Vrancea.

Domnul Cretu Adrian a dat citire procesului - verbal al comisiei de numarare si validare a voturilor, consemnandu-se ca domnul Lepadatu Mihaita a obtinut 18 voturi, iar domnul Raducanu Catalin a obtinut 14 voturi.

**Fiind supus votului plenului consiliului judetean, proiectul de hotarare a fost adoptat in unanimitate.**

Epuizandu-se punctele înscrise pe ordinea de zi, presedintele consiliului judetean a declarat închise lucrările şedinţei ordinare a Consiliului Judetean Vrancea din 15 martie 2021.

**Preşedintele**

**Consiliului Judeţean Vrancea**

**Cătălin TOMA**

 **Secretar general al județului**

 **Raluca Dan**